20 Ia e vakarorogo tiko o Pasuri na luvei Ima na bete, e iliuliu tale ga ena vale i Jiova ena gauna e parofisai tiko kina o Jeremaia.2 E mani mokuti Jeremaia na parofita o Pasuri, e vesuki koya ena ivesu kau+ e tiko ena Matamata Cecere i Penijamini, ena vale i Jiova.3 Ia ena siga tarava ni sereki Jeremaia oti o Pasuri mai na ivesu kau, e kaya vua o Jeremaia:“Sa sega ni vakatokai iko o Jiova me o Pasuri, ia me o Rere Wavoki.+4 Ni qo na ka e tukuna o Jiova, ‘Au na vakarerei iko kei ira kece na nomu itokani, era na bale ena iseleiwau ni kedra meca ni rai tu na matamu,+ au na soli ira kece na Juta e ligana na tui Papiloni, ena kauti ira vakavesu i Papiloni qai vakamatei ira ena iseleiwau.+5 Au na solia na iyau kece ni koro qo, na ka kece e bini tu kina, na kena ka talei kece, kei na nodra iyau kece na tui Juta e ligadra na kedra meca.+ Era na yauta, era na kovea ra qai kauta i Papiloni.+6 Ia o iko Pasuri kei ira kece na tiko ena nomu vale, oni na kau vakavesu. O na lako i Papiloni, o na mate kina, o na bulu tale ga e kea kei ira kece na nomu itokani, ni o parofisaitaka vei ira na ka lasu.’”+7 Oni vakalialiai au kemuni Jiova, au vakalialiai kina.Oni vakaraitaka vei au na nomuni kaukaua, oni qaqa.+Au dredrevaki ena siga taucoko,Era vakalialiai au kece.+8 Na gauna kece au vosa kina, au dau qolouvaka, au kacivaka,“Na ivalavala kaukaua kei na veivakarusai!”Vei au na vosa i Jiova au vakalialiai kina, au vosavakacacataki kina ena siga taucoko.+9 Au mani kaya: “Au na sega ni cavuti koya,Au na sega tale ni vosa ena yacana.”+Ia e lomaqu, na nona vosa e vaka na bukawaqa e sogo tu ena suiqu,Au sega ni kinoca rawa,Au sega ni tarova rawa.+10 Niu rogoca e levu na itukutuku ca,E voliti au na rere.+“Moni tukuna mai, keitou na qai tukuni koya!”O ira kece era via mai vakacegui au, era raica tiko meu bale:+“De dua ena cakava o koya na ka lialia,Meda qaqa da qai totogitaki koya.”11 Ia o Jiova ga e tokoni au me vaka e dua na qaqa rerevaki.+Oya na vuna era na tarabe kina o ira na vakararawataki au, era na sega ni qaqa.+Era na madua vakalevu ni sega ni rawa na ka era saga.Na nodra madua e sega ni mudu ena tawaguilecavi.+12 Ia o kemuni Jiova ni lewe vuqa,* oni vakaraici ira tiko na yalododonu,Oni raica na vakanananu titobu* kei na loma ni tamata.+Meu raica mada ni oni totogitaki ira,+Niu sa tataunaki au vei kemuni.+13 Moni sere vei Jiova! Moni vakacaucautaki Jiova!Ni vakabula na dravudravua mai na ligadra na daucaka ca.14 Me ca na siga au sucu kina!Me kua mada ga ni kalougata na siga e vakasucumi au kina o tinaqu!+15 Me kalouca na tamata e kauta vei tamaqu na itukutuku vinaka, e kaya:“Sa sucu e dua na luvemu, e tagane!”E vakamarautaki koya vakalevu.16 Na tamata qori me vaka mada ga na koro e vakarusa o Jiova qai sega ni rarawataka.Me rogoca o koya na tagi ena mataka, kei na kaikaila ena sigalevu tutu.17 Na cava e sega ni vakamatei au kina o koya niu tiko ena katonigone,Me noqu ibulubulu ga o tinaqu,Me vuce tiko ga na ketena?*+18 Na cava au lako tani kina mai na katonigoneMeu raica na leqa kei na rarawa,Me oti kina na noqu siga ena madua?+
fij_Latn